星期六係佐敦翻工，收工當然要醫醫肚，好想食拉麵，上openrice 搵搵見到呢間武士拉麵係我附近，就呢到啦，2點幾黎到都差不多滿座，可能係因為呢到只得十個位左右。我叫左一碗徳川將軍拉麵即係醬油豬骨濃湯，追加左溏心蛋，湯頭好濃，拉麵又爽口又彈牙。食食下加左少少魚油，可能因為本身個湯底已經好濃味，所以加左魚油都無咩分別。叉燒唔算太大塊，但好嫩，好味。追加既溏心蛋，蛋黃仲係到流動梗，好香蛋味，蛋白有滷水味，但又唔會好硬。